text: Ein heilt serlig kensla sigur hattrikk-hetjan hjá U21-landsliðnum, sum staðfestir at talan var um røttu dystarætlanina í gjár. Nú vil áleyparin bjóða Kroatia av týskvøldið.
text: #000002
text: - Sum eg skilji á lagnum, er U21-landsliðið við í ferðalagnum, og eg vil ynskja teimum tillukku við flotta úrslitinum í gjár.Soleiðis segði flogskiparin hjá Atlantic Airways áðrenn Airbus flogfarið fór uppfrá í Kastrup fyrr í dag. Hetta var eftir "vanligu" boðini um veður, flogtíð og annað. A-landsliðið við monnum og U21-landsliðið ferðaust heim saman. Bæði hava nú heimadyst fyri framman. Hjá U21, ið skoraði tríggjar ferðir og fekk trý stig móti Hvítarusslandi, var talan um langa heimferð. Hon byrjaði í nátt.Við viðførisbandi í Vágunum fekk Portalurin, ið var umboðaður í Póllandi seinastu dagarnar, orðið á hattrikk-hetjuni hjá U21-landsliðnum í gjár.- Tað var ein heilt serlig kensla eftir dystin og eisini bara eftir fyrsta málið - sum heild er tað altíð ein serlig kensla at umboða Føroyar, og tað ger tað bara stuttligari, tá man skorar.Sí eisini: Tríggjar ferðir Jørgen og trý stig til Føroyar
text: #000004
text: Her verður Jørgen Nielsen fagnaður eftir leiðslumál við Djúpumýru í juni - eitt av hansara fimm málum higartil á U21-landsliðnum. Føroyar spæla móti Kroatia í Klaksvík týskvøldið klokkan 18 (Savnsmynd: Sverri Egholm)Jørgen Nielsen gjørdi bart og skoraði trý flott mál eftir gott forarbeiði frá liðfeløgunum. 19-ára gamli glyvramaðurin var knívskarpur og legði Føroyar á odda 1-0 og økti síðani til 2-0 og 3-0. Jørgen staðfestir flennandi, at hann ikki nart ofta við bóltin, men at tað bara eydnaðist, og at skotini sótu hendan heita seinnapartin. Tað snúði seg tó um meira í gjár, slær B68-áleyparin fast: - Fyrst og fremst var talan um eina ógvuliga góða dystarætlan, sum vit halda okkum til og fylgja fult út. Allir arbeiða kanónhart fyri tí allan dystin, og tað er tað, sum ger, at vit vinna.Eftir málini í 3-2 sigrinum í gjár er greitt, at Jørgen Nielsen longu er javnsettur toppskjútti á føroyska U21-landsliðnum við fimm málum. Tað fekk Stefan Radosavljevic eisini - Jørgen hevur gjørt hetta í bert fýra dystum, og hattrikkið var tað fyrsta í føroysku U21-søguni. Hetta er ikki gingið upp fyri honum enn, men Jørgen vil meira tosa um dystin móti Kroatia týskvøldið í Klaksvík, og hevur hann eina áheitan til føroyingar.- Tað verður ein torfør uppgáva, men vit trúgva uppá, at vit hava møguleikan móti teimum. Serliga á heimavølli trúgva vit uppá stig, og vónandi koma nógvir áskoðarar líka sum síðst. Tá var tað stuttligt, hóast úrslitið ikki var tað, sum vit ætlaðu.Sí eisini: Fyrsta hattrikkið - Føroyar eru fyribils oddaliðU21 EM-undankapping, bólkur GÍ gjár, hósdagin 7. september, ArmeniaHvítarussland - Føroyar 2-3 (0-1)35' Jørgen Nielsen (Signar á Brúnni) 0-148' Jørgen Nielsen (Signar á Brúnni) 0-259' Jørgen Nielsen (Gullbrandur í Horni Øregaard) 0-373' 1-390 (+3)' 2-3Teir fyrstu 11: Ari í Haraldstovu Petersen Petersen, Signar á Brúnni, Børge Petersen, Áki Johannesen, Elias Rusborg, Ási Dam, Áki Samuelsen, Gullbrandur Øregaard, Noah Hans Mneney, Olaf Bárðarson og Jørgen Nielsen.Hesir komu inn í 2. hálvleiki: Heini Fossdalsá Sørensen, Aron Jarnskor Ellingsgaard, Gutti Dahl-Olsen, Jákup Norðoy Vilhelmsen og Jónas WarnerHøvuðsvenjari: Eyðun KlaksteinTýsdagin 12. september, Klaksvík18.00: Føroyar - KroatiaTil ber at keypa atgongumerki til dystin her
text: #000005
text: U21-landsliðið so at siga óbroytt
  13 nýggir venjarar fingið prógv
text: #000007
text: U21-landsliðið so at siga óbroytt
text: #000008
text: 13 nýggir venjarar fingið prógv
text: #000009